امید نجاری

**امید نجاری** (اۆمید نجاری)، ۲۶ فروردین ۱۳۶۸ (۱۵ آپرئل ۱۹۸۹)، تبریز شهری، شرقی آذربایجان اوستانی، ایران ایسلام جمهوریتینده — شاعر، یازیچی، دیلمانج، پوبلیسیست، آوروپانین اولوسلارآراسی IWA بوگدانی یازارلار انجمنی‌نین ویتسه پرزیدنتی، قازاخیستانین شا‌کریم یونیورسیتتی‌نین فخری پروفسورو، دونیا گنج تورک یازارلار بیرلیگی‌نین ایداره هئیتی‌نین عضوو و اولوسلارآراسی میهای امینسکو آکادئمیاسی‌نین فخری عضوو، "Leopold Sedar Senqor" ادبیات، مدنیت و اینجه‌صنعت آکادئمیاسی‌نین حقیقی عضوو. 

## یاشامیٛ
**اۆمید نجاری** ایلک تحصیلینی تبریز شهرینده آلمیش‌دیر. ۲۰۰۹–۲۰۱۳-جو ایللرده اسلام آزاد اونیوئرسیتئتی‌نین سما سهند فیلیالیندا الکترونیک فاکولته‌سینده اوخوموش‌دور. ۲۰۱۶–۲۰۲۰-جی ایللرده ایسه باکی آوراسیا اونیوئرسیتئتی‌نین فیلولوگیا فاکولته‌سینده "آذربایجان دیلی و ادبیاتی" اختصاصی اوزره تحصیل آلمیش‌دیر. دونیا گنج تورک یازارلار بیرلیگی‌نین (DGTYB) عضوودور.
امید نجاری ۱۸ مارت ۲۰۲۲-جی ایلدن آوروپانین مشهور بین الخالق IWA بوگدانی ادبیات بیرلیگی‌نین آکتیو عضوودور.[۳] ۲۶ آپرئل ۲۰۲۳-جو ایل تاریخینده ایسه امید نجاری هم ده باش اوفیسی بروکسل و پریشتینادا اولان بوگدانی بین الخالق یازیچی‌لار انجمنی‌نین ویتسه-پرئزیدئنتی سئچیلیب. ۳ یانوار ۲۰۲۵-جی ایلده نجاری یونانین بین الخالق فارسالا فلسفه و اینجه‌صنعت آکادئمیاسی‌نین عضوو سئچیلیب. ۱۱ آوقوست ۲۰۲۵ امید نجاری آوروپانین بین الخالق میهای امینسکو آکادمیاسی طرفین‌دن «مدنیت سفیری» آدینا و ۱۳ آوقوست ۲۰۲۵ قازاخیستانین «آبای کونانبایئو-۱۸۰» بین الخالق ادبیات فستیوالی چرچیوه‌سینده قازاخیستانین شاکریم اونیوئرسیتتی‌نین فخری پروفسورو آدینا لایق گؤرولوب.

## یارادیٛجیٛلیٛغیٛ
امید نجاری، یارادیجیلیغا گنج یاشلاردان باشلامیش‌دیر. ایلک اثری تبریز مطبوعاتیندا چاپ اولونوب. ۲۰۱۵‌-جی ایل‌ده تبریز‌ده «قوشلار وادیسی»، ۲۰۱۹‌جو ایل‌ده «دیوارلارین او تایی» کیتاب‌لاری نشر اولونوب. ۲۰۱۹‌جی ایل‌ده «قارانلیغین فوتوسو» آدلی کیتاب باکی‌دا چاپ اولونوب. 
امید نجاری فعال ترجومه‌چی‌دیر. فارس دیلی‌ندن احمد شاملو، فروغ فرخزاد، شمس لنگرودی، صادق هدایت، فدریکو گارسیا لورکا، آدونیس، نزار قبانی، پابلو نرودا، خالینا پُسویاتوفسکا، محمود درویش، ژتون کلمندی و سعادت‌الصباح‌ین شعرلرینی آذربایجان دیلی‌نه ترجومه ائدیب.
امید نجاری‌نین شعرلری آمریکا، صربستان، اسپانیا، ایتالیا، بلژیک، یونان، کانادا، اتریش، ترکیه، ازبکستان، عراق، قزاقستان، گرجستان، شیلی، کرواسی، پرو، آلبانیا، رومانی، ویتنام و ایران مطبوعاتین‌دا چاپ اولونوب.

## نشر اولونموش اثرلری

***قوشلار وادی‌سی**، امید نجاری، تهران: نخبگان، ۲۰۱۹ 
***دیوارلارین او تایی**، امید نجاری، کرج: نشر شانی، ۲۰۱۹ 
***قارانلیغین فوتوسو** (شعرلر)، باکی: خان، ۲۰۱۹
***قارانلیغین فوتوسو** (Слика tame)، (شعرلر)، صربستان، ۲۰۲۰
***اونوتماق** (Yнytмок)، (شعرلر)، ازبکستان، ۲۰۲۱
***قارانلیغین فوتوسو** (Yнytмок)، (شعرلر)، کوزوو، ۲۰۲۲
***قارانلیغین فوتوسو** (Slika tame)، (شعرلر)، مونته‌نگرو، ۲۰۲۲
***Cotton sounding letters**، (شعرلر)، باکی: علم و تحصیل، ۲۰۲۲
***Fotografia Întunericului**، رومانی، ۲۰۲۳
***Cotton sounding letters** ، بریتانیا، ۲۰۲۳

## ترجمه ائتدیی کیتاب‌لار

*اژدر اول، جانلی لطیفه‌لر، احوالات‌لار، دئییم‌لر، تهران: آواز، ۲۰۱۷ 
*گونئی آذربایجان شعر آنتولوگیاسی، آدین آزادلیقدیر، باکی: خان، ۲۰۱۸
*گروس عبدالملکیان، سونونجو قوش (شعرلر)، باکی: مترجم، ۲۰۱۹ (مسیح آقا محمدی و سلیم باب الله‌اوغلو ایله بیرگه)
*عمادالدین نسیمی، ۴۰ غزل، باکی: قانون، ۲۰۱۹
*لولزیم تافا، آغری‌نین خریطه‌سی (شعرلر)، باکی: علم و تحصیل، ۲۰۲۲
*ژتون کلمندی، اوزومو آختاریرام (شعرلر)، باکی: علم و تحصیل، ۲۰۲۵ (فخریه حسن‌اوغلو ایله بیرگه)

## اؤدول‌لری
•	«صمد بهرنگی» اؤدولو – آذربایجان، ۲۰۱۶

•	«ادبیات» قزتی‌نین علی‌بک حسین‌زاده اؤدولو – آذربایجان، ۲۰۱۹

•	بین‌الخالق «LIFFT» ادبیات اؤدولو – روسیه، ۲۰۱۹

•	بین‌الخالق فخری دیپلم «سئوگی و دوستلوق» – شیلی، ۲۰۲۰

•	شعر و بَدیعی ترجومه‌لرینه گؤره مونتنگرو ترجومه‌چیلر بیرلیگی طرفیندن اؤدول – ۳۱ مارت ۲۰۲۱

•	بین‌الخالق «بوگدانی» یازارلار بیرلیگی اؤدولو – بلژیک، ۲۶ نویابْر ۲۰۲۱

•	«پؤئزییادا نجیب باجاربقلارین بیرینجی اوردنلی جَنگاوری» – صربیا، ۲۰۲۲

•	«میهای امینسکو» قیزیل مدالی اؤدولو – رومینیا، ۲۰۲۲

•	بین‌الخالق «بؤیوک الکساندر» قیزیل مدالی – یونان، ۲۰۲۲

•	بین‌الخالق «کلوب یونسکو» اؤدولو – یونان، ۲۰۲۲

•	«گالاکتیکا پؤتیکه آتونیس» ادبیات و مدنیت دَرگیسی‌نین اؤدولو – بلجیکا، ۲۰۲۲

•	بین‌الخالق لئوپولد سِدار سِنگور آکادمیاسینین حقیقی عضو، فخری دیپلم – میلان، ۲۰۲۴

•	بین‌الخالق میهای امینسکو آکادمیاسی طرفیندن «مدنیت سفیری» فخری آدی – قازاقیستان، ۲۰۲۵

•	قازاقیستانین شا‌کریم یونیورسیتتی‌نین فخری پروفسور آدی – قازاقیستان، ۲۰۲۵

## قایناقلار